དེ་རྗེས་གསར་འགོད་པ་ཞིག་གིས་ཉེ་ལམ་སུ་ཝི་ཌེན་ཡུལ་དུ་དེ་སྔ་དང་མ་འདྲ་བར་གཡས་ཕྱོགས་ཀྱི་ལྟ་བ་འཛིན་མཁན་ཆབ་སྲིད་ཚོགས་པར་རྒྱལ་ཡོངས་འོས་བསྡུའི་ནང་རྒྱལ་ཁ་ཆེན་པོ་ཐོབ་པའི་གནས་སྟངས་དེར་དགོངས་ཚུལ་ཇི་ཡོད་ཀྱི་དྲི་བར།སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་བཀའ་ལན་དུ་དངོས་ཡོད་གནས་སྟངས་ཇི་ཡིན་ཐོག་ཐོག་མར་ཉམས་ཞིབ་མཛད་དགོས་ཀྱང་མགོན་པོ་གང་ཉིད་མཆོག་གིས་དེ་ལྟར་མཛད་ཐབས་བྲལ་སྐོར་དང་།སུ་ཝི་ཌེན་ཡུལ་ནི་དཔལ་འབྱོར་ལོངས་སྤྱོད་ཕུན་སུམ་ཚོགས་པར་བརྟེན་དབུལ་ཕྱུག་བར་ཁྱད་དེ་ཙམ་མེད་ཁར་ཞི་བདེ་བརྟན་ལྷིང་ལྡན་པའི་རྒྱལ་ཁབ་ཅིག་ཡིན་པའི་གནས་སྟངས་དེ་མུ་མཐུད་གནས་རྒྱུར་ཐུགས་རེ་མཛད་བཞིན་ཡོད་སྐོར་བཀའ་ལན་སྩལ་དོན།ངོས་ཀྱིས་ཨ་རིའི་མང་གཙོ་དང་རང་དབང་།གུ་ཡངས་ཀྱི་སྤྱི་ཚོགས་དེར་ཡི་རངས་བསྔགས་བརྗོད་བྱེད་བཞིན་པ་མ་གཏོགས་ཨ་རིའི་རྡུལ་ཕྲན་མཚོན་ཆའི་སྟོབས་ཤུགས་ལ་ཡི་རངས་བསྔགས་བརྗོད་ནམ་ཡང་བྱེད་ཀྱི་མེད།ཡུལ་འདིར་རིན་ཐང་དེ་དག་མུ་མཐུད་རྒྱུན་སྐྱོང་གསོན་གནས་ཐུབ་རྒྱུ་ཡིན་པ་ངོས་ཀྱི་རེ་བ་བྱེད་བཞིན་ཡོད།